**โครงการ “โครงการพัฒนาสมรรถนะการจัดการเรียนรู้ภาษาไทยของครู สู่คุณภาพ**

**ผู้เรียน”**

**ส่วนที่ 1 ความเชื่อมโยง ความสอดคล้องกับแผน 3 ระดับ ตามนัยยะของมติคณะรัฐมนตรี**

**แผนระดับที่ 1**

**สอดคล้องกับยุทธศาสตร์ชาติ**  ด้านการพัฒนาและเสริมสร้างศักยภาพทรัพยากรมนุษย์

**แผนระดับที่ 2**

**สอดคล้องกับแผนแม่บทภายใต้ยุทธศาสตร์ชาติ** ประเด็นการพัฒนาการเรียนรู้

**สอดคล้องกับแผนปฏิรูปประเทศ (ฉบับปรับปรุง)** แผนการปฏิรูปประเทศด้านการศึกษา

**สอดคล้องกับแผนพัฒนาเศรษฐกิจและสังคมแห่งชาติ ฉบับที่ 12**

**1) เป้าหมายรวมที่ 1** คนไทยมีลักษณะเป็นคนไทยที่สมบูรณ์ มีวินัย มีทัศนคติและพฤติกรรมตามบรรทัดฐานที่ดีของสังคม มีความเป็นพลเมืองตื่นรู้ มีความสามารถในการปรับตัวได้อย่างรู้เท่าทันสถานการณ์ มีความรับผิดชอบ และทำประโยชน์ต่อส่วนรวม มีสุขภาพกายและใจที่ดี มีความเจริญงอกงามทางจิตวิญญาณ มีวิถีชีวิตที่พอเพียง และมีความเป็นไทย

**2) เป้าหมายระดับยุทธศาสตร์ที่ 4.3** คนไทยได้รับการศึกษาที่มีคุณภาพสูงตามมาตรฐานสากลและสามารถเรียนรู้ด้วยตนเองอย่างต่อเนื่อง

**แผนระดับที่ 3**

**สอดคล้องกับนโยบายกระทรวงศึกษาธิการ** การพัฒนาศักยภาพคนทุกช่วงวัยและการสร้างสังคมแห่งการ

เรียนรู้

**สอดคล้องกับ กลยุทธ์ สพฐ.** กลยุทธ์ที่ 3 ยกระดับคุณภาพการศึกษาให้สอดคล้องกับการเปลี่ยนแปลงใน

ศตวรรษที่ 21

**สอดคล้องกับ กลยุทธ์ สพม.เชียงใหม่** กลยุทธ์ที่ 3 การพัฒนาและเสริมสร้างศักยภาพทรัพยากรมนุษย์

**ลักษณะโครงการ** ใหม่ ☑ ต่อเนื่อง

ผู้รับผิดชอบโครงการ นางฐิติพร ไขแสง

กลุ่มรับผิดชอบ กลุ่มนิเทศติดตาม และประเมินผลการจัดการศึกษา

ระยะเวลาดำเนินการ ตุลาคม 2564 – กันยายน 2565

แหล่งที่มางบประมาณ สพฐ. ☑ สพม.34 อื่นๆ (ระบุ)..........................................

**ส่วนที่ 2 รายละเอียดโครงการ**

**1. หลักการและเหตุผล**

การศึกษาเป็นเครื่องมือสำคัญในการพัฒนาและส่งเสริมความรู้ความคิดให้กับเยาวชนของประเทศ โดยเฉพาะในโลกของศตวรรษที่ 21 ที่มีการเปลี่ยนแปลงอย่างรวดเร็ว ทั้งด้านเทคโนโลยีการสื่อสารและการคิดค้นพัฒนาองค์ความรู้ใหม่ ๆ ทั้งนี้ในการเรียนรู้ภาษาไทย สำนักงานเขตพื้นที่การศึกษามัธยมศึกษาเชียงใหม่ โดยสาระการเรียนรู้ภาษาไทย กลุ่มนิเทศติดตาม และประเมินผลการจัดการศึกษา ได้ให้ความสำคัญกับการพัฒนาคุณภาพการเรียนการสอนภาษาไทยมาโดยตลอด เนื่องจากภาษาไทยเป็นเครื่องมือสำคัญในการแสวงหาความรู้ การติดต่อสื่อสารเพื่อสร้างความสัมพันธ์และความเข้าใจอันดีต่อกัน อันจะส่งผลต่อการเรียนรู้ การประกอบกิจธุระ การงานและการดำรงชีวิตร่วมกันต่อไป ด้วยเหตุนี้ จึงได้มีการกำหนดนโยบายให้สถานศึกษาในสังกัดให้ความสำคัญกับการพัฒนาคุณภาพการเรียนการสอนภาษาไทยเป็นพื้นฐาน เพื่อให้ผู้เรียนนำไปใช้เป็นเครื่องมือในการแสวงหาความรู้ และการดำรงชีวิต อีกทั้งมุ่งเน้นสู่เป้าหมายการพัฒนาขีดความสามารถของผู้เรียนให้มีคุณภาพในประชาคมอาเชียนและประชาคมโลก

อีกทั้งสำนักงานคณะกรรมการการศึกษาขั้นพื้นฐาน ได้ให้ความสำคัญกับการพัฒนากาเรียนการสอนภาษาไทยมาอย่างต่อเนื่อง ด้วยภาษาไทยเป็นเอกลักษณ์ของชาติ เป็นสมบัติทางวัฒนธรรม เป็นเครื่องมือในการติดต่อสื่อสาร เพื่อสร้างความเข้าใจและความสัมพันธ์ที่ดีต่อกัน รวมทั้งเป็นเครื่องมือในการแสวงหาความรู้ ประสบการณ์ รวมทั้งเป็นสื่อ แสดงภูมิปัญญาของบรรพบุรุษไทย ซึ่งควรค่าแก่การเรียนรู้ อนุรักษ์ และสืบสานให้คงอยู่ต่อไป ตลอดระยะเวลาหลายปีที่ผ่านมา สำนักงานคณะกรรมการการศึกษาขั้นพื้นฐาน ในฐานะที่เป็นหน่วยงานหลักในการจัดการศึกษาขั้นพื้นฐาน ได้ดำเนินการขับเคลื่อน การพัฒนาการเรียนการสอนภาษาไทยอย่างจริงจังและต่อเนื่อง เพื่อมุ่งเน้นให้ผู้เรียนมีความรู้ความสามารถในด้านทักษะภาษาไทย ซึ่งนับเป็นปัจจัยที่มีความสำคัญยิ่ง ต่อความสำเร็จในการเรียน การศึกษาต่อ และการประกอบอาชีพ และยังเป็นปัจจัยสำคัญที่จะช่วยให้ทุกคนสามารถดำรงชีวิตอยู่ในโลกปัจจุบันและอนาคตได้อย่างรู้เท่าทัน และสามารถพัฒนาตนเองได้เต็มศักยภาพ สามารถมีส่วนร่วมและเป็นสมาชิก ในสังคมแห่งการเรียนรู้ได้อย่างสมบูรณ์และนำไปสู่การขับเคลื่อนและพัฒนาเศรษฐกิจของตนเอง ของชุมชน ของประเทศ และของโลกโดยรวมได้อย่างมีประสิทธิภาพ จึงสามารถสรุปได้ว่า การเรียนรู้ภาษาไทยมีความสำคัญ เป็นสมรรถนะที่ต้องได้รับการฝึกฝนเพื่อให้สามารถสื่อสารในบริบทต่าง ๆ ได้อย่างมีประสิทธิภาพ ถูกต้องตามกาลเทศะ และมีมารยาท รวมทั้งสามารถใช้เรียนรู้ได้ทั้งในและนอกโรงเรียน

“ครู” จึงนับว่าเป็นบุคคลสำคัญในการพัฒนาการศึกษา โดยเฉพาะวิชาภาษาไทย ซึ่งถือว่าเป็นพื้นฐานการเรียนรู้ของสาระการเรียนรู้ ดังนั้นการเป็นครูมืออาชีพต้องเป็นผู้มีความรู้ ความสามารถ และพัฒนาตนเองอยู่เสมอ ประพฤติตน ดูแลเอาใจใส่ศิษย์ด้วยจิตวิญญาณความเป็นครู นั่นคือ ครูต้องมีสมรรถนะอันส่งผลต่อคุณภาพผู้เรียน การพัฒนาครูจึงจำเป็นอย่างยิ่งในโลกยุคปัจจุบันที่ครูจำเป็นต้องได้รับการพัฒนาความรู้และความสามารถให้สอดคล้องกับการเปลี่ยนแปลงดังกล่าว เพื่อให้สามารถปฏิบัติงานหรือดำเนินกิจกรรมในวิชาชีพครูได้อย่างมีประสิทธิภาพ ตรงตามความต้องการขององค์กรบริหารการศึกษา ตั้งแต่สถานศึกษา เขตพื้นที่การศึกษา และกระทรวงศึกษาธิการ ดังนั้นครูจึงควรได้รับการพัฒนา โดยเฉพาะการพัฒนาทางด้านการจัดกิจกรรมการเรียนการสอนที่ส่งผลให้นักเรียนมีความสามารถในการเรียนรู้ด้านภาษาไทย

จากเหตุผลความเป็นมาดังกล่าวข้างต้น สำนักงานเขตพื้นที่การศึกษามัธยมศึกษาเชียงใหม่ จึงได้จัดทำโครงการพัฒนาสมรรถนะการจัดการเรียนรู้ภาษาไทยของครู สู่คุณภาพผู้เรียน เพื่อส่งเสริม สนับสนุนครูผู้สอนวิชาภาษาไทย ให้สามารถออกแบบการจัดการเรียนรู้ภาษาไทย โดยใช้สมรรถนะเป็นฐานในการพัฒนาคุณภาพการเรียนการสอนภาษาไทย ซึ่งเป็นทักษะพื้นฐานด้านการอ่าน การเขียน การฟัง และการเขียน สู่การเรียนรู้ในสาระวิชาอื่น ๆ ต่อไป

**2. วัตถุประสงค์**

1) เพื่อพัฒนาครูผู้สอนภาษาไทยด้านการออกแบบการจัดการเรียนรู้ภาษาไทย โดยใช้สมรรถนะผู้เรียนเป็นฐานในการพัฒนาคุณภาพการเรียนการสอนภาษาไทย

2) เพื่อส่งเสริม สนับสนุนครูผู้สอนภาษาไทยในสังกัด ให้มีสมรรถนะการออกแบบการจัดการเรียนรู้ภาษาไทย ในการเป็นต้นแบบและเข้าสู่เวทีการแข่งขัน

3) เพื่อส่งเสริม สนับสนุนนักเรียนทางด้านทักษะภาษาไทยให้มีศักยภาพ ความสามารถและเข้าสู่เวทีการแข่งขัน

**3. เป้าหมาย**

1) ครูผู้สอนภาษาไทยมีทักษะด้านการออกแบบการจัดการเรียนรู้โดยใช้สมรรถนะผู้เรียนเป็นฐานในการพัฒนาคุณภาพการเรียนการสอนภาษาไทย

2) ครูผู้สอนภาษาไทยได้รับการส่งเสริม สนับสนุนครูผู้สอนภาษาไทยในสังกัด ให้มีสมรรถนะ

การออกแบบการจัดการเรียนรู้ภาษาไทย ในการเป็นต้นแบบและเข้าสู่เวทีการแข่งขัน 3) นักเรียนระดับชั้นมัธยมศึกษาปีที่ 1 – 6 มีทักษะทางการเรียนภาษาไทยสูงขึ้น ส่งผลให้การเรียนรู้สาระอื่น ๆ สูงขึ้นตามไปด้วย และพร้อมเข้าสู่เวทีการแข่งขัน

**4. ผลผลิต ผลลัพธ์ และดัชนีชี้วัดความสำเร็จ**

**4.1 ผลผลิต (Output)**

1) ครูผู้สอนภาษาไทยมีทักษะด้านการออกแบบการจัดการเรียนรู้ภาษาไทย โดยใช้สมรรถนะผู้เรียนเป็นฐานในการพัฒนาคุณภาพการเรียนการสอนภาษาไทย

2) นักเรียนระดับชั้นมัธยมศึกษาปีที่ 1 – 6 มีทักษะทางการเรียนภาษาไทยสูงขึ้น ส่งผลให้การเรียนรู้สาระอื่น ๆ สูงขึ้นตามไปด้วย และพร้อมเข้าสู่เวทีการแข่งขัน

**4.2 ผลลัพธ์ (Outcome)**

1) ครูผู้สอนภาษาไทยในสังกัด มีสมรรถนะทางด้านการออกแบบการจัดการเรียนรู้จากฐานสมรรถนะผู้เรียน สู่การพัฒนาคุณภาพผู้เรียนอย่างยั่งยืน

2) นักเรียนระดับชั้นมัธยมศึกษาปีที่ 1 – 6 ได้รับการพัฒนาทักษะภาษาไทย และเตรียมความพร้อมเข้าสู่เวทีแข่งขันระดับประเทศ

**5. ดัชนีชี้วัดความสำเร็จ (KPIs)**

**5.1 เชิงปริมาณ**

1) ครูผู้สอนภาษาไทยในโรงเรียนสังกัดสำนักงานเขตพื้นที่การศึกษามัธยมศึกษาเชียงใหม่ ทุกโรงเรียน

2) นักเรียนระดับชั้นมัธยมศึกษาปีที่ 1 – 6 ในโรงเรียนสังกัดสำนักงานเขตพื้นที่การศึกษามัธยมศึกษาเชียงใหม่ ทุกโรงเรียน

**5.2 เชิงคุณภาพ**

1) ครูผู้สอนภาษาไทยมีทักษะด้านการออกแบบการจัดการเรียนรู้โดยใช้สมรรถนะผู้เรียนเป็นฐานในการพัฒนาคุณภาพการเรียนการสอนภาษาไทย

2) ครูผู้สอนภาษาไทยได้รับการส่งเสริม สนับสนุนครูผู้สอนภาษาไทยในสังกัด ให้มีสมรรถนะ

การออกแบบการจัดการเรียนรู้ภาษาไทย ในการเป็นต้นแบบและเข้าสู่เวทีการแข่งขัน 3) นักเรียนระดับชั้นมัธยมศึกษาปีที่ 1 – 6 มีทักษะทางการเรียนภาษาไทยสูงขึ้น ส่งผลให้การเรียนรู้สาระอื่น ๆ สูงขึ้นตามไปด้วย และพร้อมเข้าสู่เวทีการแข่งขัน

**6. ผลที่คาดว่าจะได้รับ**

1) ครูผู้สอนภาษาไทย มีความรู้ความเข้าใจในเรื่องการออกแบบการจัดการเรียนรู้ภาษาไทยโดยใช้สมรรถนะผู้เรียนเป็นฐานการออกแบบการจัดการเรียนรู้

2) นักเรียนระดับชั้นมัธยมศึกษาปีที่ 1 – 6 อ่านคล่อง เขียนคล่อง สู่การพัฒนาทักษะทางภาษาไทยดีขึ้น

**7. กลุ่มเป้าหมายผู้ได้รับผลประโยชน์**

1) ครูผู้สอนภาษาไทยและครูผู้สอนสาระการเรียนรู้อื่น ๆ ของโรงเรียนในสังกัด

2) นักเรียนระดับชั้นมัธยมศึกษาปีที่ 1 – 6 ของโรงเรียนในสังกัด

**8. ระยะเวลาดำเนินโครงการ** ...........ตุลาคม 2564 – กันยายน 2565......................

**9.**  **แผนการปฏิบัติงานและแผนการใช้จ่ายเงินงบประมาณ**

**วงเงินงบประมาณที่ดำเนินการ** **………....………10,000……………………….บาท**

| **แผนการปฏิบัติงาน (กิจกรรม)** | **แผนการใช้จ่ายเงินงบประมาณ** | | | | **รวม** |
| --- | --- | --- | --- | --- | --- |
| **ไตรมาสที่ 1/2565** | **ไตรมาสที่ 2/2565** | **ไตรมาสที่ 3/2565** | **ไตรมาสที่ 4/2565** |
| **1.**  **กิจกรรม 1.1** จัดกิจกรรมการแข่งขันทักษะภาษาไทยโรงเรียนในโครงการกพด. จำนวน 6 โรงเรียน(คัดเลือก อันดับที่ 1 – 3 ระดับม.ต้น - ม.ปลาย) จำนวน 2 กิจกรรม  **รอบตัดสิน**  1. ค่าอาหารกลางวัน 1 มื้อ ๆ ละ 120 บาท (120× 28 คน = 3,360 บาท)  2. ค่าอาหารว่างพร้อมเครื่องดื่ม 2 มื้อ ๆ ละ 35 บาท (70×28 คน = 1,960 บาท) |  | 5,320 |  |  | **5,320** |
| **2.1 กิจกรรมประกวดแนวปฏิบัติที่เป็นเลิศ (Best Practice)**  1. ค่าอาหารกลางวัน 1 มื้อ ๆ ละ 120 บาท (120× 5 คน = 600 บาท)  2. ค่าอาหารว่างพร้อมเครื่องดื่ม 2 มื้อ ๆ ละ 35 บาท (70×5 คน = 350 บาท)  3. ค่าพาหนะคณะกรรมการ 5 คน จำนวน 1 วัน เป็นเงิน 1,500 บาท  **2.2 กิจกรรมยกย่องเชิดชูเกียรติครูผู้สอนภาษาไทยดีเด่น**  - ค่าโล่และเกียรติบัตร เป็นเงิน 2,230 บาท |  |  |  | 4,680 | **4,680** |
| **รวม** | **-** | **5,320** | **-** | **4,680** | **10,000** |

รายละเอียดที่ต้องระบุให้ชัดเจน

**การประชุม** \*ให้ระบุ สถานที่ประชุมสถานที่ของรัฐ หรือเอกชน จำนวนวัน จำนวนคน

**ค่าพาหนะ** \*\* ให้ระบุด้วยว่าเบิกให้ใคร ครู หรือ บุคคลภายนอก หรือ บุคลากรในเขตพื้นที่ กรณีขอใช้งบกลาง สพม.34 ครู ให้เบิกจากต้นสังกัด

**ค่าวิทยากร** \*\*\*ระบุให้ชัดเจน วิทยากรจากที่ไหน และให้แนบตารางเวลาการประชุมที่แสดงให้เห็นว่าวิทยากรแต่ละคนเป็นวิทยากรช่วงระยะเวลาไหน เป็นวิทยากรเรื่องอะไร

**กรณีออกนิเทศเป็นคณะ** \*\*แนบ สำเนาคำสั่ง หรือเอกสารระบุรายชื่อคณะทุกคนที่ไป\*\*

\*\* ระบุ สถานที่ที่ไป เช่น ชื่อ รร. และ จำนวนวันที่ไป \*\*

**10. การประเมินผล**

|  |  |  |
| --- | --- | --- |
| **ตัวชี้วัดความสำเร็จ** | **วิธีการประเมิน** | **เครื่องมือที่ใช้** |
| 1. ครูผู้สอนภาษาไทยมีทักษะด้านการออกแบบการจัดการเรียนรู้โดยใช้สมรรถนะผู้เรียนเป็นฐานในการพัฒนาคุณภาพการเรียนการสอนภาษาไทย | - การนิเทศการสอน  - การคัดเลือกแนวปฏิบัติที่ดีในด้านการจัดกิจกรรมการเรียนการสอน | - แบบนิเทศการสอน  - เกณฑ์การคัดเลือกแนวปฏิบัติที่ดีในด้านการออกแบบการจัดการเรียนรู้ภาษาไทย |
| 2. นักเรียนระดับชั้นมัธยมศึกษา  ปีที่ 1 – 6 อ่านคล่อง เขียนคล่อง สู่การพัฒนาทักษะทางภาษาไทยดีขึ้น | - การประเมินนักเรียนด้านการอ่านคล่อง เขียนคล่อง และทักษะภาษาไทยตามมาตรฐาน/ตัวชี้วัด | - เครื่องมือคัดกรองนักเรียนด้านการอ่าน การเขียนของสำนักงานเขตพื้นที่การศึกษา และของสถาบันภาษาไทย สพฐ. |

ลงชื่อ ผู้เสนอโครงการ

( นางฐิติพร ไขแสง )

ตำแหน่ง ศึกษานิเทศก์ชำนาญการพิเศษ

**ความเห็นของรองผู้อำนวยการสำนักงานเขตพื้นที่การศึกษามัธยมศึกษาเชียงใหม่**

..............................................................................................................................................................................

.............................................................................................................................................................................

ลงชื่อ

(…………………………………………………)

รองผู้อำนวยการสำนักงานเขตพื้นที่การศึกษามัธยมศึกษาเชียงใหม่

**ความเห็นของผู้อนุมัติโครงการ**

........................................................................................................................................................................

........................................................................................................................................................................

ลงชื่อ

(นายสุทธิดล พุทธรักษ์)

ผู้อำนวยการสำนักงานเขตพื้นที่การศึกษามัธยมศึกษาเชียงใหม่